钦定古今图书集成/明伦汇编/人事典/第021卷 > 《灵枢》 > 《本脏》
## 钦定古今图书集成/明伦汇编/人事典/第021卷 > 《灵枢》 > 《本脏》

岐伯曰：“赤色小理者，心小，粗理者，心大，无”骭者心
高。骭小短举者心下。“《骭》长”者，心下坚。《骭》弱小
以薄者心脆。《骭》直下不举者，心端正。“骭倚一方”
者，心偏倾也。

〈注〉“小理”者，肌肉之文理细密；“粗理”者，肉理粗疏。大肉䐃脂，五脏之所生也。故候肉理之粗细，即知脏形之大小。骭，胸下蔽骨也。《本经》曰：“膏人纵腹垂腴肉，人者上下容大。”盖人之䐃肉，本于脏腑募原之精液以资生。募原者，脏腑之膏肓也。五脏所藏之精液，溢于膏肓，而外养于䐃肉。是以五脏病者，大肉陷下，破䐃脱肉，

白色，小理者肺小，粗理者肺大；巨肩反膺陷喉者肺
高；合腋张胁者，肺下好；肩背厚者肺坚；肩背薄者肺
脆；背膺厚者，肺端正。胁偏疏者，肺偏倾也。

肺者，居肩膺之内，胁腋之上，故视其肩背膺腋，即知肺之高下坚脆端倾。倪冲之曰：“肺属天而华盖于上，背为阳而形身之上也，故肺俞出于肩背。”

青色小理者，肝小；粗理者，肝大；广胸反骹者，肝高；合
胁兔骹者，肝下。胸胁好者，肝坚；胁骨弱者，肝脆；膺腹
好相得者，肝端正；胁骨偏举者，肝偏倾也。

“骹” 者，胸胁交分之扁骨，内膈前连于胸之鸠尾，旁连于胁，后连于脊之十一椎。肝在膈之下，故广胸。《反骹》者，肝高合胁兔。骹者，肝下，兔者，骨之藏伏也。肝脉下循于腹之章门，上循于膺之期门。在内者，从肝别贯膈，故膺腹好相得者肝端正。

黄色小理者，脾小；粗理者，脾大。揭唇者，脾高；唇下纵
者，脾下。唇坚者，脾坚；唇大而不坚者，脾脆。唇上下好
者，脾端正；唇偏举者，脾偏倾也。

倪氏曰：“唇者脾之候，故视唇之好恶，以知脾脏之吉凶。”

黑色小理者，肾小；粗理者，肾大；高耳者，肾高；耳后陷
者，肾下；耳坚者，肾坚；耳薄不坚者，肾脆；耳好前居牙
车者，肾端正；耳偏高者，肾偏倾也。

倪氏曰：“耳者肾之候，故视耳之好恶，以知肾脏之高下偏正。”

黄帝曰：“愿闻六府之应。”岐伯答曰：“肺合大肠，大肠者，
皮其应；心合小肠，小肠者，脉其应；肝合胆，胆者，筋其
应；脾合胃，胃者，肉其应；肾合三焦膀胱，三焦膀胱者，
腠理毫毛其应。”

倪氏曰：“五脏为阴，六腑为阳，脏腑雌雄相合，五脏内合六腑，六腑外应于形身，阴内而阳外也。故视其外合之皮脉肉筋骨，则知六腑之厚薄长短矣。肾将两脏，一合三焦，一合膀胱。”

黄帝曰：“应之奈何？”岐伯曰：“肺应皮。皮厚者，大肠厚；皮
薄者，大肠薄；皮缓，腹里大者，大肠大而长；皮急者，大
肠急而短；皮滑者，大肠直；皮肉不相离者，大肠结。”

倪氏曰：“五脏内合六腑，外应于皮脉肉筋骨，是以肺应皮而皮厚者，大肠厚，皮薄者，大肠薄，脏腑之形气，外内交相输应者也。”

而脉冲小者，小肠小而短。诸阳经脉皆多行屈者，小
肠结。

《邪气藏府篇》曰：“脉急者，尺之皮肤亦急；脉缓者，尺之皮肤亦缓，皮脉之相应也。故皮厚者脉厚，脉厚者，小肠厚；皮薄者脉薄，脉薄者，小肠薄。”

脾应肉，肉䐃坚大者胃厚；《肉䐃》么者胃薄。肉䐃小而
么者胃不坚；肉䐃不称身者胃下，胃下者下脘约不
利；肉䐃不坚者胃缓。肉䐃无小裹累者胃急。《肉䐃》多
少裹累者胃结，胃结者上《脘约》不利也。

倪氏曰：“䐃，肥脂也。么，亦小也。约，约束也。胃有上脘、中脘、下脘。故胃下则下脘约不利，结则上脘约不利也。”

肝应爪，爪厚色黄者胆厚。爪薄色红者胆薄。爪坚色
青者胆急。爪濡色赤者胆缓。爪直色白无约者胆直。
爪恶色黑多纹者胆结也。

朱氏曰：“爪者筋之馀，故肝应爪，视爪之好恶，以知胆之厚薄缓急也。” 五藏六府，皆取决于胆，故秉五藏五行之气色。莫子瑜曰：“胆属甲子，主天干地支之首，故备五行之色。”

肾应骨，密理厚皮者，三焦膀胱厚；粗理薄皮者，三焦
膀胱薄；疏腠理者，三焦膀胱缓；皮急而无毫毛者，三
焦膀胱急；毫毛美而粗者，三焦膀胱直；稀毫毛者，三
焦膀胱结也。

倪氏曰：“太阳之气主皮毛，三焦之气通腠理，是以视皮肤腠理之厚薄，则内应于三焦膀胱矣。又津液随三焦之气，以温肌肉，充皮肤，三焦者，少阳之气也。《本经》云：‘熏肤充身泽毛是谓气，是以皮毛皆应于三焦膀胱　’。” 朱永年曰：“《经》云，谿谷属骨” ，是肌肉之属于骨也。又曰：“脾生肉，肉生肺，肺生皮毛，是骨肉皮毛，交相资” 生者也。故曰“肾应骨密理厚。” 皮者。三焦膀胱厚。